
Kasutusloa andmine  (A.Weizenbergi tn 3)
1. ASJAOLUD JA MENETLUSE KÄIK

20.04.2020.a Narva Linnavalitsuse korralduse vastuvõtmiseks laekus kasutusloa taotlus (linnavalitsuse dokumendiregistris nr 3847) A.Weizenbergi tn 3 kinnistul asuva eramu (ehitisregistri kood 118009291) kasutamiseks. Taotlusele on lisatud ehitusprojekt „Üksikelamu rekonstrueerimise ja laiendamise ning majandushoone püstitamise ehitusprojekt“, töö nr 18/2009, projekteerija OÜ Olegta, ning ehitusdokumentatsiooni asemel audit „A.Weizenbergi tn 3, üksikelamu ja majandushoone ehitise auditiaruanne“, töö nr 172020_TJ, audiitor OÜ Dekoraator.

21.04.2020 ehitisregistri keskkonnas, koduleht www.ehr.ee, on genereeritud kasutusloa taotluse eelnõu nr 2011371/08056, menetluse nr 211812, mis suunati Arhitektuuri- ja Linnaplaneerimise Ameti geodeesia ja maakorralduse osakonnale, arhitektuuri ja planeerimise osakonnale ning Päästeameti Ida Päästekeskusele kooskõlastamiseks.  

Menetluse käigus on vaadatud läbi hoonete auditi aruanne. 
30.07.2020 kõik menetlusse kaasatud isikud kooskõlastasid kasutusloa taotluse elamule kasutusloa väljastamiseks.
Ehitis vastab õigusaktides sätestatud nõuetele, eelkõige ehitisele esitatud nõuetele, ja ehitusloale.

Vastavalt ehitusseadustiku §55 kohaselt kasutusloa andmisest keeldumise põhjused puuduvad ning eramule võib anda kasutusloa.

2.   ÕIGUSLIKUD ALUSED
2.1. Ehitusseadustiku §51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse §9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest
3.  OTSUS

Anda kasutusluba eramu (ehitisregistri kood  118009291, A.Weizenbergi tn 3, Narva linn) kasutamiseks. 
4. RAKENDUSSÄTTED

4.1.   Korraldus jõustub seadusega sätestatud korras. 

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

